SALEE แจงศก.-การผลิตชะลอตัว ฉุดกำไรปี 58 ลดฮวบกว่า 70%
SALEE แจงศก.-การผลิตชะลอตัว ฉุดกำไรปี 58 ลดฮวบกว่า 70% อยู่ที่ 32.73 ลบ. เทียบกับช่วงเดียวกันของปีก่อนที่มีกำไรสุทธิ 116.05 ลบ.ขณะที่ยังมีปันผล 0.02 บ./หุ้น XD วันที่ 3 พ.ค. 2559 กำหนดจ่ายปันผลวันที่ 25 พ.ค.2559
25 ก.พ. 2559

บริษัท สาลี่อุตสาหกรรม จำกัด (มหาชน) หรือ SALEE รายงานผลการดำเนินงานประจำปี 2558 สิ้นสุดวันที่ 31 ธ.ค.58 (รวมบริษัทย่อย) มีกำไรสุทธิ 32.73 ล้านบาท หรือมีกำไรสุทธิ 0.0215 บาทต่อหุ้น หรือลดลง 72% เทียบกับช่วงเดียวกันของปีก่อนที่มีกำไรสุทธิ 116.05 ล้านบาท หรือมีกำไรสุทธิ 0.0763 บาทต่อหุ้น
โดยผลการดำเนินงานมีกำไรลดลงเนื่องจากมีรายได้และยอดขายลดลง จากภาวะเศรษฐกิจและการผลิตในประเทศที่ชะลอตัวลง ทำให้ส่งผลต่อการผลิตของธุรกิจหลักของบริษัท ทั้งด้านชิ้นส่วนพลาสติกและธุรกิจการพิมพ์ฉลาก
พร้อมกันนี้ บริษัทเตรียมจ่ายปันผลงวดดำเนินงานวันที่ 1 ม.ค. 2558 ถึงวันที่ 31 ธ.ค. 2558 เป็นเงินสดอัตรา 0.02 บาทต่อหุ้น และขึ้นเครื่องหมาย XD วันที่ 3 พ.ค. 2559 กำหนดจ่ายปันผลวันที่ 25 พ.ค.2559